На основу Одлуке Општинског већa Oпштине Смедеревска Паланка о расписивању Јавног позива за остваривање права на повлашћену вожњу у јавном градском и приградском превозу број 344-34/2022-02/1 од 08. фебруара 2022. године и Одлуке о остваривању права на повлашћену вожњу („Међуопштински службени лист Општине Велика Плана и Смедеревска Паланка“ број 37/2008), Општинско веће Општине Смедеревска Паланка

Расписује

**ЈАВНИ ПОЗИВ**

**За остваривање права на повлашћену вожњу у јавном градском и приградском превозу путника за 2022. годину**

# **УСЛОВИ ПРИЈАВЕ**

**Право учешћа на позиву имају грађани:**

1. Лица старија од 65 година, која имају пребивалиште на територији Општине Смедеревска Паланка

# **ОБАВЕЗНА ДОКУМЕНТАЦИЈА уз ПРИЈАВУ**

**А) За лица старија од 65 година, која имају пребивалиште на територији општине Смедеревска Паланка пријава мора да садржи:**

1. потписан и попуњен Пријавни образац (Прилог 1) -**Захтев** за издавање претплатне карте (садржи: релацију путовања од станице до станице, презиме и име корисника, јединствени матични број, број личне карте, место пребивалишта и адресу корисника)
2. фотокопију **личне карте**, обе стране, уколико је ЛК са чипом-очитана лична карта подносиоца захтева (два примерка);
3. једну **фотографију** мањих димензија (30x35 mm)
4. За пензионере млађе од 65 година доставити копију решења о признавању права на пензију или **пензиони чек**

Образац захтева за остваривање права на повластице у јавном превозу у форми Образац 1 могу се подићи на шалтеру Општине или преузети са званичне интернет странице Општине Смедеревска Паланка [www.smederevskapalanka.rs](http://www.smederevskapalanka.rs)

# **МЕСТО И РОК ДОСТАВЉАЊА ПРИЈАВА**

Подносиоци захтева подносе захтев уз потребну документацију до **25.02.2022.** године.

Пријем захтева се врши на шалтеру број 1, Општинске управе Општине Смедеревска Паланка.

Изузетно, подносиоци који стекну услов за признавање права на повластице у јавном превозу након 01.03.2022. године или из објективних разлога нису били у прилици да га поднесу, подносе Захтев уз потребну документацију током године, с тим што право на повластицу почиње од следећег месеца у односу на месец у коме је захтев поднет.

Општина Смедеревска Паланка ће сачинити и оверити коначан списак корисника повластица у јавном превозу.

На основу достављених Затева превозник ће издавати легитимације и месечне маркице за кориснике.

Попуњавање претплатне карте и штампање месечне маркице врши превозник које ће, уз списак, достављати овлашћеном лицу Општине на дистрибуцију грађанима.

Месечна маркица важи искључиво уз легитимацију на свим градским и приградским линијама, на територији општине Смедревска Паланка, на којима овлашћени превозник обавља превоз, према важећим регистрованим редовима вожње.

Корисници права на бесплатан превоз имају право превоза на неограничен број вожњи у дневном саобраћају.

ПРЕДСЕДНИК

ОПШТИНСКОГ ВЕЋА

ОПШТИНЕ СМЕДЕРЕВСКА ПАЛАНКА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Вучен

ОПШТИНСКО ВЕЋЕ

Број: 344-42/2022-02/1

Датум: 11.02.2022. године

Смедеревска Паланка